CELEX: 32018R1097
Language: sl
Date: 2018-07-26 00:00:00
Title: Izvedbena uredba Komisije (EU) 2018/1097 z dne 26. julija 2018 o spremembi Izvedbene uredbe (EU) 2017/2197 o povrnitvi odobritev, prenesenih iz proračunskega leta 2017, v skladu s členom 26(5) Uredbe (EU) št. 1306/2013 Evropskega parlamenta in Sveta

3.8.2018   
               
               
                  SL
               
               
                  Uradni list Evropske unije
               
               
                  L 197/5
               
            
         IZVEDBENA UREDBA KOMISIJE (EU) 2018/1097
         z dne 26. julija 2018
         o spremembi Izvedbene uredbe (EU) 2017/2197 o povrnitvi odobritev, prenesenih iz proračunskega leta 2017, v skladu s členom 26(5) Uredbe (EU) št. 1306/2013 Evropskega parlamenta in Sveta
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (1) ter zlasti člena 26(6) Uredbe,
         po posvetovanju z Odborom za kmetijska sklada,
         ob upoštevanju naslednjega:
         
                     (1)
                  
                  
                     V Izvedbeni uredbi Komisije (EU) 2017/2197 (2) so določeni zneski, ki so na voljo državam članicam za povrnitev končnim prejemnikom v proračunskem letu 2018. Ti zneski ustrezajo zmanjšanju v zvezi s finančno disciplino, ki so ga države članice v proračunskem letu 2017 dejansko izvedle na podlagi izjav držav članic o odhodkih za obdobje od 16. oktobra 2016 do 15. oktobra 2017.
                  
               
                     (2)
                  
                  
                     Kar zadeva Romunijo, se v podrobni izjavi o odhodkih ni v celoti upošteval prag v višini 2 000 EUR, ki se uporablja za finančno disciplino v skladu s členom 8(1) Uredbe (EU) št. 1307/2013 Evropskega parlamenta in Sveta (3). Zato zaradi dobrega finančnega poslovodenja v Izvedbeni uredbi (EU) 2017/2197 Romuniji ni bil na voljo noben znesek za povrnitev.
                  
               
                     (3)
                  
                  
                     Romunija je pozneje Komisijo obvestila o pravilnem znesku finančne discipline, ki bi se moral uporabiti v Romuniji v proračunskem letu 2017, če bi se v celoti upošteval prag v višini 2 000 EUR. Za zagotovitev, da se zadevni zneski lahko povrnejo romunskim kmetom, bi morala Komisija določiti ustrezni znesek, ki je na voljo Romuniji.
                  
               
                     (4)
                  
                  
                     Izvedbeno uredbo (EU) 2017/2197 bi bilo zato treba ustrezno spremeniti.
                  
               
                     (5)
                  
                  
                     Ker sprememba, uvedena s to uredbo, vpliva na uporabo Izvedbene uredbe (EU) 2017/2197, ki se uporablja od 1. decembra 2017, bi se morala tudi ta uredba uporabljati od navedenega dne –
                  
               SPREJELA NASLEDNJO UREDBO:
         
            Člen 1
            V Prilogi k Izvedbeni uredbi (EU) 2017/2197 se doda naslednji vnos:
            
                        „Romunija
                     
                     
                        16 452 203 “
                     
                  
         
            Člen 2
            Ta uredba začne veljati na dan objave v Uradnem listu Evropske unije.
            Uporablja se od 1. decembra 2017.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 26. julija 2018
            
               
                  Za Komisijo
               
               
                  V imenu predsednika
               
               Jerzy PLEWA
               
                  Generalni direktor
               
               
                  Generalni direktorat za kmetijstvo in razvoj podeželja
               
            
         
         
            (1)  UL L 347, 20.12.2013, str. 549.
         
            (2)  Izvedbena uredba Komisije (EU) 2017/2197 z dne 27. novembra 2017 o povrnitvi odobritev, prenesenih iz proračunskega leta 2017, v skladu s členom 26(5) Uredbe (EU) št. 1306/2013 Evropskega parlamenta in Sveta (UL L 312, 28.11.2017, str. 86).
         
            (3)  Uredba (EU) št. 1307/2013 Evropskega parlamenta in Sveta z dne 17. decembra 2013 o pravilih za neposredna plačila kmetom na podlagi shem podpore v okviru skupne kmetijske politike ter razveljavitvi Uredbe Sveta (ES) št. 637/2008 in Uredbe Sveta (ES) št. 73/2009 (UL L 347, 20.12.2013, str. 608).